Spoštovani,

**Mestna občina Ljubljana** in podjetje **Unichem d.o.o.**, proizvajalec izdelkov **Bio Plantella** za ekološko vrtnarjenje, sta v želji po povečanju samooskrbe z lokalno in ekološko pridelano hrano v letošnjem letu sklenila sodelovanje, ki bo vključevalo tudi oskrbo enega od javnih vrtičkov na vrtičkarskem območju Ježica, nasproti blokovskega naselja Glinškova ploščad za Bežigradom.

V okviru sodelovanja bo tako nastal **Gain vzorčni bio vrt**, za katerega bo pod strokovnim vodstvom skrbela izbrana družina, izvedena pa bo tudi **serija strokovnih vrtnarskih predavanj in praktičnih delavnic**, na katerih se boste lahko seznanili s ključnimi vrtnarskimi opravili – od setve do obiranja plodov.

Prvo predavanje bo **v petek, 23.2.2018 ob 16. uri** v **Četrtni skupnosti Posavje, Bratovševa ploščad 30, Ljubljana**. Na njem bo **Vanes Husić**, agronom in strokovnjak Kluba Gaia predstavil **načrtovanje vrta s pomočjo spletne aplikacije Naredi vrt** ([www.klubgaia.com/si/naredi-vrt](http://www.klubgaia.com/si/naredi-vrt)) in **pomen pravilno sestavljenega kolobarja** s poudarkom na pestrosti zelenjavnih vrst.

Samooskrba z ekološkim vrtnarjenjem je danes dosegljiva prav vsem, pa naj bo to na domačem vrtičku ob hiši ali v posodah na balkonu ali terasi. Spletna aplikacija Naredi vrt nudi preprosto rešitev za zasnovo zelenjavnega vrta, pri čemer upošteva dobre in slabe sosede ter usmerja k pravilni oskrbi vrta.

S pomočjo Gainih strokovnjakov in aplikacije Naredi vrt je lahko vrtnarjenje tudi enostavno, zabavno in koristno za začetnike in tiste, ki že poznate osnovne zakonitosti vrtnarjenja, zato ne zamudite predavanja.

Zaradi organizacijskih potreb vse zainteresirane prosimo, da se na predavanje predhodno prijavijo preko e-naslova: [gaia@klubgaia.com](mailto:gaia@klubgaia.com) ali po telefonu: 01 7558 160.

Naslednja predavanja (točne lokacije in ure bomo sporočili naknadno):

* 16.3.2018, predavanje o prvih setvah v zaprte prostore,
* 20.4.2018, delavnica o sajenju sadik na prosto
* 18.5.2018, delavnica o sajenju sadik plodovk na prosto
* 15.62018, predavanje in delavnica o bio varstvu vrtnin pred škodljivci in boleznimi
* 14.9.2018, delavnica o obiranju pridelkov in pripravi vrta na jesen
* 19.10.2018, delavnica o kompostiranju in jesenski pripravi tal

Vljudno vabljeni!

Ekipa MOL in Kluba Gaia